ডিজিটে ডেস্কঃ আমাৰ সংবিধান কেৱল বহুতো ধাৰাৰ সংগ্ৰহ নহয়, ই হৈছে হাজাৰ হাজাৰ বছৰৰ মহান পৰম্পৰা, অখণ্ড ধাৰাৰ এক আধুনিক অভিব্যক্তি। প্ৰধানমন্ত্ৰী মোদীয়ে শুকুৰবাৰে সংবিধান দিৱস উপলক্ষে এই মত প্ৰকাশ কৰে। তেওঁ কয় যে এই সংবিধান দিৱসো উদযাপন কৰা উচিত কিয়নো আমাৰ পথ সঠিক হয়নে নহয় মূল্যায়ন কৰিবলৈ আমাক প্ৰেৰিত কৰা উচিত। বাবা চাহেব আম্বেদকাৰে আমাক আৰু দেশক দিয়া উপহাৰ মনত ৰখাৰ দিন। এইটো সদনৰ ওচৰত নমস্কাৰ কৰাৰ দিন।
প্ৰধানমন্ত্ৰী মোডীয়ে কয়, আজি বাবাচাহেব আম্বেদকাৰ আৰু ড০ ৰাজেন্দ্ৰ প্ৰসাদৰ দৰে দূৰদৰ্শী গণ্যমান্য ব্যক্তিসকলক অভিবাদন জনোৱাৰ দিন। সংসদত অনুষ্ঠিত অনুষ্ঠানত ৰাষ্ট্ৰপতি ৰামনাথ কোবিন্দ আৰু লোকসভাৰ অধ্যক্ষ ওম বিৰলাও উপস্থিত আছিল। কংগ্ৰেছ আৰু তৃণমূল কংগ্ৰেছকে ধৰি ১৪ টা বিৰোধী দলে সংসদত সংবিধান দিৱসৰ কাৰ্যসূচীৰ বৰ্জন কৰিছে। কেন্দ্ৰীয় চৰকাৰক আক্ৰমণ কৰি কংগ্ৰেছৰ মণিকাম ঠাকুৰে কয় যে এই চৰকাৰৰ সংবিধানৰ প্ৰতি সন্মান নাই।
প্ৰধানমন্ত্ৰীয়ে অনুষ্ঠানত কয় যে যেতিয়া বাবাচাহেব আম্বেদকাৰৰ ১২৫ তম জন্ম জয়ন্তী উদযাপন কৰা হৈছিল, তেতিয়া আমি এই দেশৰ ওপৰত বাবাচাহেবৰ দৃষ্টিক স্মাৰক পুথি হিচাপে সদায় মনত ৰাখিব লাগে। দেশখন এনে এক সংকটৰ দিশে আগবাঢ়িছে যি সংবিধানৰ প্ৰতি সমৰ্পিত লোকসকলৰ লগতে গণতন্ত্ৰত বিশ্বাসী লকোসকলৰ বাবে চিন্তাৰ বিষয় হৈ পৰিছে। এই সংকট আহিছে পাৰিবাৰিক দলৰ পৰা।
তেওঁ কয় যে এটা পৰিয়ায়ৰ পৰা এজনতকৈ অধিক ব্যক্তি যোগ্যতাৰ ভিত্তিত ৰাজনীতিলৈ গ'লে সেই দলটোক পৰিয়ালবাদী বুল গণ্য নকৰে। যেতিয়া ৰাজনৈতিক দলবোৰে গণতান্ত্ৰিক চৰিত্ৰ হেৰুৱায় তেতিয়া সংবিধানৰ আত্মাৰ লগতে সংবিধানৰ প্ৰতিটো অংশই আঘাত প্ৰাপ্ত হয়। তেওঁলোকৰ গণতান্ত্ৰিক চৰিত্ৰ হেৰুওৱা দলবোৰে কেনেকৈ গণতন্ত্ৰক সুৰক্ষা দিব পাৰে?
